CELEX: 32021D1856
Language: hu
Date: 2021-10-18 00:00:00
Title: A Tanács (EU) 2021/1856 határozata (2021. október 18.) az Európai Unió által az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Tunézia stratégiai prioritások érvényességének az új, aktualizált stratégiai prioritások Társulási Tanács általi elfogadásáig történő meghosszabbítása tekintetében képviselendő álláspontról

2021.10.22.   
               
               
                  HU
               
               
                  Az Európai Unió Hivatalos Lapja
               
               
                  L 374/60
               
            
         A TANÁCS (EU) 2021/1856 HATÁROZATA
         (2021. október 18.)
         az Európai Unió által az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Tunézia stratégiai prioritások érvényességének az új, aktualizált stratégiai prioritások Társulási Tanács általi elfogadásáig történő meghosszabbítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodást (1) (a továbbiakban: a megállapodás) 1995. július 17-én írták alá, és az 1998. március 1-jén hatályba lépett.
                  
               
                     (2)
                  
                  
                     A Társulási Tanács az 1/2018 határozatával (2) elfogadta az EU–Tunézia stratégiai prioritásokat.
                  
               
                     (3)
                  
                  
                     Levélváltás útján mindkét fél megállapodott arról, hogy a partnerség megszilárdításához irányadó dokumentumként az EU–Tunézia stratégiai prioritások érvényességét az új, aktualizált stratégiai prioritások elfogadásáig meg kell hosszabbítani.
                  
               
                     (4)
                  
                  
                     A megállapodás 80. cikke alapján a Társulási Tanács hatáskörrel rendelkezik arra, hogy határozatokat hozzon a megállapodás célkitűzéseinek megvalósítása céljából.
                  
               
                     (5)
                  
                  
                     A Társulási Tanácsnak írásbeli eljárás útján határozatot kell elfogadnia a stratégiai prioritások érvényességének az új, aktualizált stratégiai prioritások Társulási Tanács általi elfogadásáig történő meghosszabbítása céljából.
                  
               
                     (6)
                  
                  
                     Helyénvaló meghatározni az Unió által a Társulási Tanácsban képviselendő álláspontot, mivel a Társulási Tanács határozata joghatással fog bírni.
                  
               
                     (7)
                  
                  
                     Az Uniónak a Társulási Tanácsban képviselendő álláspontja ezért a Társulási Tanács határozattervezetén kell, hogy alapuljon,
                  
               ELFOGADTA EZT A HATÁROZATOT:
         
            1. cikk
            Az Unió által az egyrészről az Európai Közösségek és azok tagállamai, és másrészről a Tunéziai Köztársaság közötti társulás létrehozásáról szóló euromediterrán megállapodással létrehozott Társulási Tanácsban az EU–Tunézia stratégiai prioritások érvényességének az új, aktualizált stratégiai prioritások Társulási Tanács általi elfogadásáig történő meghosszabbítása tekintetében képviselendő álláspontnak a Társulási Tanács határozattervezetén (3) kell alapulnia.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. október 18-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 97., 1998.3.30., 2. o.
         
         
            (2)  Az EU–Tunézia Társulási Tanács 1/2018 határozata (2018. november 9.) a 2018–2020-as időszakra vonatkozó EU–Tunézia stratégiai prioritások elfogadásáról (HL L 293., 2018.11.20., 39. o.).
         
            (3)  Lásd az ST 12265/21 dokumentumot a http://register.consilium.europa.eu oldalon.